19. Re ka thuswa keng hore re rate Bakrestemmoho le rona? 13 Ntle le mehlala e hlahang ka Mangolong, kajeno ho na le mehlala e mengata ya batho ba nang le kamano e ntle le Modimo le ba bontshang botho bo kang ba Kreste. Mohlomong o hlokometse kamoo bahlanka bana ba Jehova ba tjhesehang kateng tshimong le kamoo ba bontshang makgabane a kang lerato le qenehelo esita le ho amohela baeti. Ba etsa sena sohle e ntse e le batho ba nang le mefokolo jwalo ka rona. Ka mohlala, Moradiwabo rona Rachel ya dulang Brazil o re: “Ke ne ke le motho ya ratang feshene. Kahoo, ke ne ke sa apare ka tsela e hlomphehang. Empa ho ithuta Bibele ho ile ha nthusa hore ke etse diphetoho e le hore ke be le kamano e ntle le Modimo. Ho ne ho se bonolo ho etsa diphetoho tseo, empa ke ile ka thaba haholo ha ke se ke di entse.”